Dam olish kunlari sovuq antitsiklon respublika hududidan chekinadi - «O‘zgidromet»

“O‘zgidromet” xabariga ko‘ra, bugun kunduz kuni respublika hududining katta qismida quruq va salqin ob-havo bo‘lishi kutilmoqda, faqat Andijon, Namangan, Farg‘ona viloyatlarida ba'zi joylarda yomg‘ir yog‘adi, shamol 15-20 m/s gacha kuchayadi. Havo harorati 7-12 daraja iliq atrofida bo‘ladi.
Tog‘li hududlarda havo bulutli, ba'zi joylarda asosan qor ko‘rinishidagi yog‘ingarchilik bo‘ladi.
Shanba va yakshanba kunlari sovuq antitsiklon respublika hududidan asta-sekin chekinadi. Respublika bo‘ylab yog‘ingarchiliksiz ob-havo kuzatiladi. Kechalari va ertalablari harorat biroz salbiy qiymatlargacha pasayadi, kunduz kuni esa quyosh nurlari havoni 13-15 daraja iliqqacha isitadi. Respublikaning shimolida harorat kechalari 6-9 daraja iliq, kunduz kunlari 4-7 daraja iliq atrofida bo‘ladi.